16. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 405062/12298 της 12/27 Νοεμ.  1971 (Φεκ Β΄ 952) Περί κανόνων χρησιμοποιήσεως του εμβλήματος του Δ.Σ.Ε., ως διεθνούς σήματος εγγυήσεως (LABEL) επί των συσκευασιών των επωνύμων ελαιολάδων. Έχοντες υπ’ όψιν: 1.Τα υπ’ αριθ. 395292/16591/8.1.17 και 309983/ 4645/24.4.67 έγγραφα της Δ/νσεως Δενδροκηπευτικής Παραγωγής. 2.Το υπ’ αριθ. P.RO 10/C2/GBB/M.T.Z. 136/65871/12.3.1971 έγγραφον του Διευθυντού του Διεθνούς Συμβουλίου του Ελαιολάδου, δι’ ου παρέχεται το δικαίωμα της χρησιμοποιήσεως εν Ελλάδι του εμβλήματος του Διεθνούς Συμβουλίου του ελαιολάδου, ως διεθνούς σήματος εγγυήσεως (LABEL) επί των συσκευασιών των εξαγομένων επωνύμων ελαιολάδων. 3.Το υπ’ αριθ. 179080/70551/2.6.71 έγγραφον της Δ/νσεως Οργανώσεως Εσωτερικού Εμπορίου σχετικόν με την προβλεπομένην υπό της Ελλάδος κύρωσιν της πράξεως της Στοκχόλμης ως και την παρεχομένην υπό της Νομοθεσίας μας προστασίαν του εμβλήματος του Δ.Σ.Ε. 4.Την υπ’ αριθ. P.RO 10/DOC No12/12.3.71 ανακοίνωσιν του Δ.Ε.Σ. σχετικήν με τους κανόνας της χρησιμοποιήσεως του εν λόγω εμβλήματος, αποφασίζομεν: Επιτρέπομεν την χρησιμοποίησιν του εμβλήματος του Δ.Σ.Ε. ως διεθνούς σήματος εγγυήσεως (LABEL) επί των συσκευασιών των επωνύμων ελαιολάδων, και καθορίζομεν την διαδικασίαν και τους κανόνας χρησιμοποιήσεως αυτού ως κάτωθι: Διαδικασία λήψεως αδείας χρησιμοποιήσεως του εν λόγω σήματος. Σελ. 748,06(α) Τεύχος 439-Σελ. 44 Το εν λόγω σήμα LABEL αποτελεί την εγγύησιν του Διεθνούς Συμβουλίου του ελαιολάδου και παρέχεται αδεία ημών το δικαίωμα της χρησιμοποιήσεως αυτού κατόπιν σχετικής εισηγήσεως της Δ/νσεως Δενδροκηπευτικής Παραγωγής, εις τας αιτούσας την χρησιμοποίησίν του, ανεγνωρισμένας εξαγωγικάς επιχειρήσεις ελαιολάδου της χώρας, αίτινες υποχρεούνται όπως τηρούν τους κάτωθι κανόνας. Η χρησιμοποίησις του εν λόγω σήματος είναι προαιρετική επί των συσκευασιών των Ελληνικών ελαιολάδων τα οποία εξάγονται. Ι.Σχέδιον του σήματος LABEL και ενδείξεις 1.Το σήμα (LABEL) της διεθνούς εγγυήσεως, καθιερωθέν υπό του Διεθνούς Συμβουλίου του ελαιολάδου, αναπαριστά το έμβλημα αυτού και πρέπει υποχρεωτικώς να ανταποκρίνηται προς το κατωτέρω υπόδειγμα άνευ ουδεμιάς ετέρας εγγράφου προσθήκης ή επεξηγήσεως. Η υποχρέωσις αύτη απορρέει, εκ του γεγονότος ότι το έμβλημα του Διεθνούς Συμβουλίου του Ελαιολάδου και η αναπαράστασις αυτού πρέπει να είναι σύμφωνοι προς το υπόδειγμα του εμβλήματος, το οποίον διεθνώς εκοινοποιήθη από τον οργανισμόν BIRPI (Διεθνή Γραφεία δια την προστασίαν της Βιομηχανικής ιδιοκτησίας) μετωνομασθέντα ήδη εις O.M.R.I. (Παγκόσμιος Οργάνωσις δια την προστασίαν της πνευματικής ιδιοκτησίας). 2.Το υπόδειγμα του συστήματος παραμένει αμετάβλητον. Εν τούτοις είναι δυνατόν εκτός του σήματος τούτου άνω ή κάτω οριζοντίως ή και κυκλικώς, να τεθή και η ονομασία του Διεθνούς Συμβουλίου του ελαιολάδου εις την Ιταλικήν γλώσσαν, ήτις έχει καθιερωθή ομού μετά της Ισπανικής, Γαλλικής και Αγγλικής ως επίσημοι γλώσσαι δια τας εργασίας του Δ.Σ.Ε. Επίσης δύναται να αναγραφή εκτός της εικόνος του σήματος η ονομασία του Διεθνούς Συμβουλίου του Ελαιολάδου, εις την γλώσσαν της χώρας, ήτις εξάγει ή εισάγει το ελαιόλαδον, εάν η χώρα αύτη δεν συγκαταλέγηται μεταξύ των χωρών Ισπανίας, Γαλλίας, Αγγλίας και Ιταλίας αίτινες αναφέρονται εν τω σήματι. 16.Κ.β.16 Ενίσχυση ελαιοπαραγωγής 3.Επιτρέπεται ακόμη εις τους εξαγωγείς, ίνα αναγράφουν επί των συσκευασιών, αίτινες φέρουν το σήμα (LABEL) εκτός της εικόνος του σήματος πλησίον της θέσεως αυτού είτε τας κάτωθι ενδείξεις εις μίαν ή περισσοτέρας γλώσσας της εκλογής των. Το ελαιόλαδον προέρχεται εκ της Ελλάδος χώρας μέλους του Διεθνούς Συμβουλίου του Ελαιολάδου. Το ελαιόλαδον συνεσκευάσθη εν Ελλάδι χώρας μέλους του Διεθνούς Συμβουλίου του Ελαιολάδου. Είτε σύντομον ένδειξιν επί της σημασίας του σήματος π.χ. Το σήμα τούτο εγγυάται την ποιότητα του περιεχομένου ελαιολάδου εν τη συσκευασία ή  Εγγύησις της ποιότητος. Ουδεμία ετέρα μνεία δύναται να αναγραφή επί των συσκευασιών αίτινες φέρουν το σήμα (LABEL) άνευ προηγουμένης εγκρίσεως της Γραμματείας του Διεθνούς Συμβουλίου του Ελαιολάδου. 4.Αι εν τη παρ. 2 και 3 αναφερόμεναι ενδείξεις παρίστανται εν τη συσκευασία δια γραμμάτων του ιδίου τυπογραφικού μεγέθους κατ’ ανώτατον όριον με εκείνο το οποίον έχουν τα γράμματα σημειούμενα εν τω εξωτερικώ λευκώ δακτυλίω της εικόνος του σήματος. Επ’ ουδενί λόγω πρέπει, ένεκεν της θέσεως και της φύσεως των ως άνω ενδείξεων, να δημιουργήται σύγχυσις εις το πνεύμα του αγοραστού ή του καταναλωτού, επί της ακριβούς σημασίας αυτών, εν σχέσει με ετέρας ενδείξεις ή εικόνας εμφανιζομένας επί των συσκευασιών αυτών. Επί των συσκευασιών, αίτινες φέρουν το σήμα (LABEL) δύναται να αναφέρωνται συμφώνως προς το άρθρ. ΙΙ της Διεθνούς Συμφωνίας του ελαιολάδου, ενδείξεις προελεύσεως μόνον δια τα παρθένα ελαιόλαδα, τα παραγόμενα αποκλειστικώς εις την χώραν, την περιοχήν ή την τοποθεσίαν αίτινες μνημονεύονται και εξ ων αποκλειστικώς προέρχονται. Τα μίγματα εκ παρθένου και ραφιναρισμένου ελαιολάδου τα οποία συνθέτουν το γνήσιον ελαιόλαδον ή (ελαιόλαδον κουπέ), δύνανται να φέρουν μόνον την ένδειξιν προελεύσεως της χώρας. Προ της ειδικής ονομασίας «RIVIERA» κοινώς γνωστής εις το διεθνές εμπόριον του ελαιολάδου ως μίγματος παρθένου ελαιολάδου και ραφιναρισμένου τοιούτου, δέον όπως προηγήται η λέξις «τύπος» με τυπογραφικούς χαρακτήρας της ιδίας εμφανίσεως και των ιδίων διαστάσεων με την λέξιν RIVIERA. ΙΙ.Επίθεσις του σήματος (LABEL) της διεθνούς εγγυήσεως υπό την μορφήν της ετικέττας ή λιθογραφική εκτύπωσις αυτού επί των συσκευασιών Το σήμα (LABEL) της διεθνούς εγγυήσεως αναπαριστάνον το έμβλημα του Διεθνούς Συμβουλίου του ελαιολάδου, δύναται να χρησιμοποιήται επί των δοχείων των ελαιολάδων, είτε δια της επιθέσεως αυτού υπό την μορφήν της ετικέττας, είτε δια της εκτυπώσεως αυτού δια της λιθογραφίας υπό την  ρητήν όμως επιφύλαξιν ότι οιαδήποτε και αν είναι η μορφή του χρησιμοποιημένου σήματος, πρέπει αύτη να ανταποκρίνηται πιστώς με την εμφανιζομένην ως άνω εικόνα αυτού, όσον αφορά εις τα χρώματα, τας αναφερομένας ενδείξεις και τας κάτωθι λεπτομερείας, αναφορικώς με τας ποιότητας του ελαιολάδου, το ανώτατον μικτόν βάρος της συσκευασίας, και τα όρια των διαστάσεων του σήματος. ΙΙΙ.Ποιότητες ελαιολάδου δι’ ας επιτρέπεται ηχρησιμοποίησις του σήματος (LABEL) Το σήμα (LABEL) της διεθνούς εγγυήσεως επιτρέπεται να χρησιμοποιήται εις τας κάτωθι συσκευασίας. Τας περιεχούσας ελαιόλαδον ανταποκρινόμενον προς τας κατωτέρω ονομασίας και τους ορισμούς τα οποία αναφέρονται εν τω Α΄ παραρτήματι της Διεθνούς Συμφωνίας του Ελαιολάδου ως και τα φυσικά και χημικά χαρακτηριστικά τα οποία έχει καθορίσει το ΔΣΕ και ανταποκρίνονται δι’ εκάστην ονομασίαν εξ αυτών ήτοι: 1)«Παρθένον ελαιόλαδον εξαιρετικόν» ή «αγνόν ελαιόλαδον παρθένον εξαιρετικόν». «HUILE D' OLIVE VIERGE EXTRA” OU “PURE HUILE R’ OLIVE VIERGE EXTRA”. 2)«Ελαιόλαδον παρθένον άριστον» ή «αγνόν ελαιόλαδον παρθένον άριστον». «HUILE D' OLIVE VIERGE FINE” OU “PURE HUILE D' OLIVE VIERGE FINE”. 3)«Ελαιόλαδον ανεκαθαρισμένον (ραφιναρισμένον)» ή «ελαιόλαδον αγνόν ραφινέ». «HUILE D' OLIVE RAFFINEE” OU “HUILE D' OLIVE PURE RAFFINEE”. 4)«Γνήσιον ελαιόλαδον» “HUILE D' OLIVE PURE”. Ελαιόλαδον συντιθέμενον εκ μίγματος παρθένου ελαιολάδου και ραφιναρισμένου τοιούτου». Αι ονομασίαι αύται είναι υποχρεωτικαί και πρέπει να αναφέρωνται επί των συσκευασιών δι’ ευαναγνώστων τυπογραφικών χαρακτήρων, συμφώνως προς τας διατάξεις του άρθρ. 9 της Δ.Σ.Ε. Απαγορεύεται η χρησιμοποίησις του σήματος (LABEL) εις τας συσκευασίας των πυρηνελαίων συμφώνως προς τας διατάξεις της παρ. 3 του άρθρ. 8 της Διεθνούς Συμφωνίας του Ελαιολάδου. Επίσης απαγορεύεται η χρησιμοποίησις του σήματος (LABEL) δια το ελαιόλαδον ημιάριστον ή της σειράς (SEMIFINE OU COURANTE) καθώς επίσης και δια τα μειονεκτικά ελαιόλαδα («LAMPANTE”). Εις τα μειονεκτικά ελαιόλαδα “LAMPANTE” συμπεριλαμβάνονται συμφώνως προς τας διατάξεις της ειρημένης Συμφωνίας όχι μόνον τα ελαιόλαδα με οξύτητα άνω των 3,3 τοις εκατόν εις ελαϊκόν οξύ αλλά    επίσης   και   τα   ελαιόλαδα   με   ελαττωμα(Μετά την σελ. 748,06(α) Σελ. 748,07 Τεύχος 439-Σελ.45 Ενίσχυση ελαιοπαραγωγής 16.Κ.β.16 τικάς οργανοληπτικάς ιδιότητας ανεξαρτήτως βαθμού οξύτητος. IV.Συσκευασίαι δι’ ας επιτρέπεται  η χρησιμοποίησις του σήματος (LABEL) καθώς επίσης και υποχρεωτικαί διαστάσεις αυτού  αναλόγως των συσκευασιών 1.Το σήμα (LABEL) της διεθνούς εγγυήσεως επιτρέπεται να χρησιμοποιήται δια τα εις επώνυμα μόνον δοχεία συσκευασμένα ελαιόλαδα μικτού βάρους μέχρι 5 χιλιογράμμων. Αι διαστάσεις της εικόνος του σήματος είναι ανάλογοι προς το μικτόν βάρος της συσκευασίας και υποχρεωτικώς πρέπει να έχουν τας κάτωθι αναλογίας: 2-3 εκατοστά διάμετρον δια συσκευασίας μικτού βάρους μικροτέρας του 1 χιλιογράμμου ή ίσης προς 1/8 Αμερικανικού ή Αγγλικού Αυτοκρατορικού Γαλονίου. 4 εκατ. διάμετρον δια συσκευασίας από 1-4 χιλιόγραμ. ή ίσης από 1/4 έως και 1 Αμερικανικού Γαλονίου (WSG) ή ίσης από 1/4 έως και 1/2 Αγγλικού Αυτοκρατορικού Γαλονίου (I.G). 5 εκατ. διάμετρον δια συσκευασίας από 4-5 χιλιόγραμ. ή ίσης προς 1 Αγγλικόν Αυτοκρατορικόν Γαλόνιον (I.G). 2.Ουδείς ρητός κανών υπάρχει εις ό,τι αφορά την θέσιν της τοποθετήσεως του σήματος (LABEL). Επαφίεται εις τους εξαγωγείς η εκλογή της θέσεως του σήματος εν τη συσκευασία, αρκεί ούτοι να λαμβάνουν πρόνοιαν ίνα τούτο αναπαριστά πιστώς την εικόνα του σήματος, τίθεται εις καλήν θέσιν αμέσως ορατήν από τον αγοραστήν και να μη δημιουργή σύγχυσιν εις το πνεύμα του αγοραστού, εν σχέσει με τας ενδείξεις ή απεικονίσεις τας εμφανιζομένας επί της συσκευασίας. Ισχύς των αδειών χρησιμοποιήσεως του σήματος (LABEL) εις ό,τι αφορά τας περιοχάς Σελ. 748,08 Τεύχος 439-Σελ. 46 1.Αι άδειαι χρησιμοποιήσεως του σήματος τας οποίας λαμβάνουν οι εξαγωγείς ισχύουν αποκλειστικώς δια τα εξαγόμενα εκ της Ελλάδος ελαιόλαδα, διότι το εξαγωγικόν εμπόριον της Χώρας είναι πλήρως εναρμονισμένον με τας διατάξεις των άρθρ. 8-12 και Α παραρτήματα της Διεθνούς Συμφωνίας του Ελαιολάδου. Πέραν τούτου είναι υποχρεωτικός ο χημικός έλεγχος εις τα προς εξαγωγήν προοριζόμενα ελαιόλαδα, συμφώνως προς το Β.Δ/μα της 15ης Μαΐου 1939 και δύναται ν’ αποφευχθή, όσον είναι δυνατόν, η εις το εξωτερικόν κυκλοφορία Ελληνικών ελαιολάδων μη ανταποκρινομένων προς τας ενδείξεις τας οποίας φέρουν αι συσκευασίαι με την απεικόνισιν του σήματος του (LABEL) της Διεθνούς εγγυήσεως. Επ’ ουδενί λόγω επιτρέπεται η χρησιμοποίησις του σήματος (LABEL) της διεθνούς εγγυήσεως επί των συσκευασιών των επωνύμων ελαιολάδων τα οποία κυκλοφορούν εις το εσωτερικόν. Ωσαύτως δεν επιτρέπεται η παραχώρησις του σήματος είτε υπό την μορφήν της ετικέττας, είτε της λιθογραφικής εκτυπώσεως αυτού από τα εξουσιοδοτημένα δια την χρησιμοποίησίν του πρόσωπα, εις παραγωγούς, βιομηχάνους, εμπόρους εξαγωγείς και γενικώτερον εις παν νομικόν και φυσικόν πρόσωπον ευρισκόμενον εις άλλην χώραν. Επίσης τα εξουσιοδοτημένα πρόσωπα δια την χρησιμοποίησιν του σήματος (LABEL) δεν επιτρέπεται να προβαίνουν εις την παραχώρησιν αυτού εις έτερα μη εξουσιοδοτημένα δια την χρησιμοποίησιν αυτού, Νομικά ή φυσικά πρόσωπα ευρισκόμενα εντός της Ελλάδος. 16.Κ.β.16 Ενίσχυση ελαιοπαραγωγής V.Έλεγχος της χρησιμοποιήσεως του σήματος (LABEL) της διεθνούς εγγυήσεως, το οποίον αναπαριστά το έμβλημα του Διεθνούς Συμβουλίου του ελαιολάδου Δια την παρακολούθησιν της καλής χρησιμοποιήσεως του σήματος (LABEL) διεθνούς εγγυήσεως υποχρεούνται τα εξουσιοδοτημένα δια την χρησιμοποίησιν αυτού πρόσωπα όπως παρέχουν κανονικώς ανά εξάμηνον ήτοι την 30 Ιουνίου και 31 Δεκεμβρίου εις την Διεύθυνσιν Δενδροκηπευτικής Παραγωγής τας κάτωθι πληροφορίας και στοιχεία: Τον αριθμόν των ετικεττών ή των κλισέ λιθογραφίας τα οποία αναπαριστώσι το εν λόγω σήμα, και έχουσι κατασκευασθή υπό του εξουσιοδοτουμένου δια την χρησιμοποίησιν αυτού προσώπου, ή έχουν παραδοθή αυτώ καθώς επίσης και το όνομα και την Διεύθυνσιν του Οίκου όστις έχει προβή εις την εκτύπωσιν των εν λόγω ετικεττών ή την αναπαράστασιν δια της λιθογραφίας του σήματος τούτου. Τον αριθμόν των χρησιμοποιηθεισών ετικεττών με την εικόνα του σήματος (LABEL) καθώς επίσης και τον αριθμόν των χρησιμοποιηθέντων δοχείων με την λιθογράφησιν του σήματος, και προσέτι τον τρόπον προορισμού των δοχείων με το σήμα (LABEL). Τον αριθμόν των ετικεττών με την εικόνα του σήματος (LABEL) και τον αριθμόν των κενών δοχείων με την λιθογράφησιν του σήματος τα οποία ευρίσκονται εις χείρας αυτού, ή εις χείρας του οίκου όστις αναλάβει την κατασκευήν των. Αι πληροφορίαι αύται, δέον όπως παρέχωνται υποχρεωτικώς υπό των εξουσιοδοτημένων προσώπων δια την χρησιμοποίησιν του σήματος, εις την Διεύθυνσιν Δενδροκηπευτικής Παραγωγής, ίνα αύτη παράσχη τα ανωτέρω στοιχεία κατά τα ως άνω τακτά χρονικά διαστήματα, εις την Γραμματείαν του Διεθνούς Συμβουλίου του Ελαιολάδου. VI.Υποχρεώσεις και κυρώσεις 1)Έκαστον εξουσιοδοτημένον Νομικόν ή φυσικόν πρόσωπον, ίνα χρησιμοποιή το σήμα (LABEL) της διεθνούς εγγυήσεως το οποίον αναπαριστά το έμβλημα του Διεθνούς Συμβουλίου του ελαιολάδου, υποχρεούται όπως σέβεται και τηρή αυστηρώς τους κανόνας οι οποίοι αναφέρονται εν τη παρούση αποφάσει. Εις περίπτωσιν καθ’ ην ήθελε διαπιστωθή, η μη τήρησις των δια της παρούσης αποφάσεως καθοριζομένων κανόνων χρησιμοποιήσεως του εν λόγω σήματος (LABEL) εις τα εξουσιοδοτημένα νομικά ή φυσικά πρόσωπα δια την χρησιμοποίησίν του, επιβάλλονται κυρώσεις, αναλόγως της σημασίας και της εκτάσεως των γενομένων παραβάσεων. Αι παραβάσεις αύται ανάγονται ειδικώτερον εις: Πάσαν κατάχρησιν του σήματος (LABEL) της διεθνούς εγγυήσεως το οποίον αναπαριστά το έμβλημα του Διεθνούς Συμβουλίου του ελαιολάδου (Δ.Σ.Ε.). Πάσαν αθέμιτον μνείαν επί των συσκευασιών του ελαιολάδου, αι οποίαι φέρουν το σήμα (LABEL) της διεθνούς εγγυήσεως. Πάσαν παραποίησιν ή νοθείαν της ποιότητος του ελαιολάδου του περιεχομένου εις συσκευασίας φερούσας το εν λόγω σήμα (LABEL) της διεθνούς εγγυήσεως. Πάσαν ασυμφωνίαν επί των ενδείξεων των συσκευασιών, αι οποίαι φέρουν το εν λόγω σήμα (LABEL) της διεθνούς εγγυήσεως ως προς τους ορισμούς, τας ονομασίας και τας ενδείξεις προελεύσεως του περιεχομένου αυταίς ελαιολάδου, με τας διατάξεις της Διεθνούς Συμφωνίας του Ελαιολάδου του 1963 και δη τα 8-12 άρθρα και Α παράρτημα αυτής. Πάσαν παράβασιν γενικώτερον των κανόνων της παρούσης αποφάσεως. Επιβαλλόμεναι κυρώσεις 1.Αφαιρείται προσωρινώς ή οριστικώς η άδεια της χρησιμοποιήσεως του εν λόγω σήματος (LABEL) της διεθνούς εγγυήσεως από τα εξουσιοδοτημένα πρόσωπα, τα οποία παρέβησαν την τήρησιν των κανόνων της παρούσης αποφάσεως. 2.Εις περίπτωσιν σοβαράς παραβάσεως των κανόνων της παρούσης αποφάσεως, κατάσχονται κατόπιν εντολής ημών, αι ετικέτται, τα κλισέ λιθογραφίας, τα δοχεία συσκευασίας ελαιολάδων τα οποία φέρουν το σήμα (LABEL) της διεθνούς εγγυήσεως και απετέλεσαν το αντικείμενον της παραβάσεως, είτε ευρίσκονται εις χείρας των εξουσιοδοτημένων προσώπων τα οποία διέπραξαν την παράβασιν, είτε εις χείρας των κατασκευαστών των ως άνω ειδών είτε εις έτερον πρόσωπον και απαγορεύεται η χρησιμοποίησίς των. 3.Διενεργείται κατόπιν αδείας ημών η καταστροφή των ετικεττών, των κλισέ λιθογραφίας και των δοχείων συσκευασίας τα οποία φέρουν το σήμα (LABEL) της διεθνούς εγγυήσεως και απετέλεσε το αντικείμενον της παραβάσεως. Η δαπάνη καταστροφής των ανωτέρω ειδών βαρύνει το εξουσιοδοτημένον δια την χρησιμοποίησιν του σήματος φυσικόν ή νομικόν πρόσωπον το οποίον διαπράττει την παραβίασιν. 4.Παν μη εξουσιοδοτημένον νομικόν ή φυσικόν πρόσωπον προβαίνον εις την χρησιμοποίησιν παρανόμως του σήματος (LABEL) της διεθνούς εγγυήσεως επί των συσκευασιών των ελαιολάδων αυτού εμπίπτει εις τας διατάξεις του Νόμ. 3999/59 (τεύχ. Α΄ ΦΕΚ 230/1959). 5.Τα εξουσιοδοτημένα πρόσωπα δια την χρησιμοποίησιν  του   εν  λόγω  σήματος  (LABEL) της  διε(Μετά την σελ. 748,08) Σελ. 748,09 Τεύχος 439-Σελ. 47 Ενίσχυση ελαιοπαραγωγής 16.Κ.β.16 θνούς εγγυήσεως, τα οποία διαπράττουν παράβασιν αντικειμένην εις τους κανόνας της παρούσης αποφάσεως, εμπίπτουν εις τας οικείας Αγορανομικάς Διατάξεις, τας σχετικάς αποφάσεις του Α.Χ.Σ. και τας διατάξεις του Κώδικος Τροφίμων, ως και τας διατάξεις του Νόμ. 3999/59 (τεύχ. Α΄ ΦΕΚ 230/ 1959). Η παρούσα δημοσιευθήτω δια της Εφημερίδος της Κυβερνήσεως. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Σελ. 748,10 Τεύχος 439-Σελ. 48 